Na temelju članka 52. Statuta Općine Molve („Službeni glasnik Koprivničko-križevačke županije“ broj 5/13) i članka 5. Odluke o subvenciji proljetne sjetve poljoprivrednicima s područje Općine Molve za 2015. godinu (KLASA:320-01/15-01/4, URBROJ:2137/17-15-1 od 9. ožujka 2015.), Općinski načelnik 23. ožujka 2015. objavljuje
JAVNI POZIV
za podnošenje zahtjeva za subvenciju proljetne sjetve poljoprivrednicima s područja općine Molve u 2015. godini
I.
      Pozivaju se poljoprivrednici sa područja Općine Molve koji u 2014.godini nisu ostvarili pravo na subvenciju proljetne sjetve  da dostave svoje zahtjeve za  subvenciju proljetne sjetve u 2015. godini.
Poljoprivrednici koji su ostvarili pravo na subvenciju u 2014. godini nisu dužni podnositi zahtjeve.
II.
       Općina Molve će u 2015. godini davati subvenciju za proljetnu sjetvu poljoprivrednicima koji imaju prebivalište na području Općine Molve, upisanim u upisnik poljoprivrednih gospodarstava za čestice prijavljene za izravna plaćanja u poljoprivredi, bez obzira na katastarsku općinu u kojoj se nalaze zasađene površine. 
Subvencija  će se dodijeliti za slijedeće proljetne kulture: ječam, zob, kukuruz, soja, suncokret, šećerna repa, stočni grašak, grah, lucerna, krumpir, kupus, paprika,  krastavci, ostalo krmno bilje, ljulj i tikve. 
Sredstva će se rasporediti metodom proporcionalnosti prema hektaru zasađene površine proljetnim kulturama do utroška planiranih sredstava u Proračunu prema podacima prikupljenim u 2014. godini.
III.
       Poljoprivrednici koji u 2014.  nisu ostvarili subvenciju a ove godine su zasadili proljetne kulture mogu svoje zahtjeve podnijeti do 30.lipnja 2015. godine uz priloženu dokumentaciju u Općinu Molve.
Novi se zahtjevi nakon navedenog datuma neće uzeti u obzir.  
       Poljoprivrednici koji su u 2015. godini odustali od poljoprivredne proizvodnje te iz bilo kojih razloga ne obrađuju čestice temeljem kojih su  u 2014. godini ostvarili pravo na subvenciju, odnosno na njima posadili kulture koje se ne subvencioniraju u 2015. godini, dužni su navedeno prijaviti do 30. travnja 2015. godine u Općinu Molve.

IV.
       Ako korisnik subvencije priloži neistinitu dokumentaciju  ili prijavljeno stanje u zahtjevu ne odgovara njegovom stvarnom stanju, dobivena sredstva morat će vratiti u Proračun Općine Molve i u naredne dvije godine će biti isključen iz svih subvencija koje dodjeljuje Općina Molve.
Dokumentacija koja se podnosi uz  NOVI zahtjev 
1. list A i B prijava površina za 2014. godinu ili za 2015. godinu - preslika,
2.  osobna iskaznica - preslika.

